google/wiki40b huggingface dataset:
गंडमाला

लक्षण

इस रोग में लसीका ग्रंथियाँ बढ़ जाती हैं। रोगी को ज्वर आने लगता है और स्वास्थ्य शनै:-शनै: गिरता जाता है।

कारण

संतुलित तथा पुष्टिकारक भोजन का अभाव, अस्वस्थ तथा दूषित वातावरण में रहने तथा दूषित दूध के उपयोग से रोग की अवस्था उपस्थित हो सकती है। बच्चों में जब भी शरीर में रोग से लड़ने की क्षमता कम हो जाती है, गंडमाला होने की संभावना रहती है। यह रोग अधिकतर यक्ष्माजीवाणु के शोथ के कारण होता है। यदि उचित उपचार न किया जाए तो लसीका ग्रंथियाँ फोड़े का उग्र रूप धारण कर लेती हैं।

उपचार

इस रोग का मुख्य उपचार स्वच्छ वायु का सेवन, प्रकाशयुक्त वातावरण में रहना तथा पुष्टकर भोजन है। यह केवल रोग का उपचार ही नहीं, वरन्‌ इससे रोग की रोकथाम भी की जा सकती है। स्ट्रेप्टोमाइसीन तथा अन्य औषधियों का जो यक्ष्मा में प्रयुक्त होती हैं। इस रोग में भी उपयोग करने से नाभ होता है।
मातृवंश समूह वी

मनुष्यों की आनुवंशिकी (यानि जॅनॅटिक्स) में मातृवंश समूह वी या माइटोकांड्रिया-डी॰एन॰ए॰ हैपलोग्रुप V एक मातृवंश समूह है। यूरोप में यह सब से ज़्यादा मात्रा (१०.४%) में उत्तरी स्कैन्डिनेविया की सामी जनजाति के लोगों में और स्पेन-फ्रांस के सीमावर्ती इलाक़ों में बसने वाले बास्क लोगों में मिलता है। उत्तरी अफ़्रीका में यह तुनिशिया के मतमाता शहर में रहने वाले बर्बर समुदाय के १६.३% लोगों में मिलता है। इस मातृवंश के लोग हलकी मात्राओं में पूरे यूरोप, मध्य पूर्व और मध्य एशिया में मिलते हैं।
वैज्ञानिकों की मान्यता है के जिस स्त्री के साथ इस मातृवंश की शुरुआत हुई वह आज से क़रीब १३,६०० से ३०,००० साल पहले भू मध्य सागर के पश्चिमी भाग के इर्द-गिर्द के इलाक़ों (जिनमें स्पेन, दक्षिणी फ्रांस, लीबिया, तुनिशिया, वग़ैराह शामिल हैं) में कहीं रहती थी।

अन्य भाषाओँ में

अंग्रेज़ी में "वंश समूह" को "हैपलोग्रुप" (haplogroup), "पितृवंश समूह" को "वाए क्रोमोज़ोम हैपलोग्रुप" (Y-chromosome haplogroup), "मातृवंश समूह" को "एम॰टी॰डी॰एन॰ए॰ हैपलोग्रुप" (mtDNA haplogroup) और "उत्परिवर्तन" को "म्युटेशन" (mutation) कहते हैं।
गर्भाधान संस्कार

प्राचीन काल

प्राचीन काल में हमारा प्रत्येक कार्य संस्कार से आरम्भ होता था। उस समय संस्कारों की संख्या भी लगभग चालीस थी। जैसे-जैसे समय बदलता गया तथा व्यस्तता बढती गई तो कुछ संस्कार स्वत: विलुप्त हो गये। इस प्रकार समयानुसार संशोधित होकर संस्कारों की संख्या निर्धारित होती गई। गौतम स्मृति में चालीस प्रकार के संस्कारों का उल्लेख है। महर्षि अंगिरा ने इनका अंतर्भाव पच्चीस संस्कारों में किया। व्यास स्मृति में सोलह संस्कारों का वर्णन हुआ है। हमारे धर्मशास्त्रों में भी मुख्य रूप से सोलह संस्कारों की व्याख्या की गई है। इनमें पहला गर्भाधान संस्कार और मृत्यु के उपरांत अंत्येष्टि अंतिम संस्कार है। गर्भाधान के बाद पुंसवन, सीमन्तोन्नयन, जातकर्म, नामकरण ये सभी संस्कार नवजात का दैवी जगत् से संबंध स्थापना के लिये किये जाते हैं। दैवी जगत् से शिशु की प्रगाढ़ता बढ़े तथा ब्रह्माजी की सृष्टि से वह अच्छी तरह परिचित होकर दीर्घकाल तक धर्म और मर्यादा की रक्षा करते हुए इस लोक का भोग करे यही इस संस्कार का मुख्य उद्देश्य है।

गर्भाधान

हमारे शास्त्रों में मान्य सोलह संस्कारों में गर्भाधान पहला है। गृहस्थ जीवन में प्रवेश के उपरान्त प्रथम क‌र्त्तव्य के रूप में इस संस्कार को मान्यता दी गई है। गार्हस्थ्य जीवन का प्रमुख उद्देश्य श्रेष्ठ सन्तानोत्पत्ति है। उत्तम संतति की इच्छा रखनेवाले माता-पिता को गर्भाधान से पूर्व अपने तन और मन की पवित्रता के लिये यह संस्कार करना चाहिए। वैदिक काल में यह संस्कार अति महत्वपूर्ण समझा जाता था।
तनुफिल्म

किसी पदार्थ की उस परत को तनुफिल्म या पतली परत (thin film), कहते हैं जिसकी मोटाई १ नैनोमीटर के कुछ भाग से लेकर कुछ माइक्रॉन तक हो। तनुफिल्म का संश्लेषण एक मूलभूत प्रक्रम है और अनेक कामों के लिये उपयोग में लाया जाता है। उदाहरण के लिये, घरों में उपयोग में आने वाले दर्पण के पीछे धातु की एक पतली परत होती है जो प्रकाश का परावर्तन करती है (और प्रतिबिम्ब बनाती है।)।
सायबॉर्ग

सायबॉर्ग ऐसे काल्पनिक मशीनी मानव होते हैं, जिनका आधा शरीर मानव और आधा मशीन का बना होता है। ऐसे मानव विज्ञान के क्षेत्र और विज्ञान गल्प में दिखाये जाते हैं, व फिल्म प्रेमियों द्वारा हॉलीवुड की स्टार ट्रेक और अन्य विज्ञान फंतासी फिल्मों इनका प्रदर्शन किया जाता रहा है। इस शब्द का पहली बार प्रयोग १९६० में मैन्फ्रेड क्लिंस और नैथन क्लाइन ने बाहरी अंतरिक्ष में मानव-मशीनी प्रणाली के प्रयोग के संदर्भ के एक आलेख में किया था। इसके बाद १९६५ में डी.एस. हेलेसी ने अपनी पुस्तक सायबॉर्ग : एवोल्यूशन ऑफ द सुपरमैन में इस बारे में कुछ अलग तरीके से प्रस्तुत किया। इस प्रकार सायबॉर्ग की परिकल्पना एक ऐसे जीवित प्राणी की है जिसमें तकनीक के कारण कुछ असाधारण क्षमताएं उपलब्ध होती हैं।
विज्ञान कथाओं और फिल्मों में सायबॉर्ग के संबंध में मानवीय और मशीनी अंतर्द्वद्व को दर्शाया गया है। कथा-जगत और फिल्मों में दिखाए जाने वाले सायबॉर्ग प्रायः मानवों से बिल्कुल अलग दिखाए जाते हैं। उन्हें अधिकतर योद्धाओं की छवि वाला दिखाया जाता है। इसके अतिरिक्त बौद्धिक स्तर पर भी वे मानव से बेहतर दिखाए जाते हैं। इसके विपरीत, असली सायबॉर्ग वे जीवित प्राणी होते हैं जो किसी शारीरिक या मानसिक कमी को दूर करने के लिए साइबर्नेटिक्स तकनीक का प्रयोग किया जाता है। साधारणतया सायबॉर्ग को मानव से ही जोड़कर देखा जाता है, लेकिन वे कोई भी जीव हो सकते हैं। हॉलीवुड की फिल्म टर्मिनेटर सैल्वेशन में सैम वर्थटिंगटन ने एक साइबोर्ग की भूमिका निभायी है। फिल्म में वह वास्तव में मानव अंगों वाला एक साईबोर्ग है, जिसमें एक यांत्रिक इंडोस्केलेटन, सर्किट व्यवस्था और एक आंशिक रूप से कृत्रिम मस्तिष्क प्रांतस्था उपस्थित है, एवं वह स्वयं को मनुष्य मानता है।
कुछ परिभाषाओं में शरीर में लगाए गए किसी भी उपकरण यानी पेसमेकर या इंसुलिन पंप के बाद उस व्यक्ति को सायबॉर्ग कहा जा सकता है क्योंकि यह उपकरण जैविंक अंगों की कार्यक्षमता में वृद्धि करते हैं। लेकिन इस बारे में भिन्न वैज्ञानिकों के भिन्न मत हैं। उनकी राय में सायबॉर्ग के कई प्रकार हो सकते हैं जैसे व्यक्ति और सामाजिक। पहले प्रकार में किसी व्यक्ति के शरीर में लगे तकनीकी उपकरण उसकी क्षमता बढ़ाते हैं जबकि दूसरी श्रेणी में विशाल तंत्रजाल, शहरों का परिवहन व यातायात, बाजरों आदि को शामिल किया जाता है।
पुत्तन्कुरिश

पुत्तन्कुरिश केरल राज्य के एर्नाकुलम जिले में एक शहर है। यह ग्रेटर कोचीन क्षेत्र का एक हिस्सा है। पुत्तन्कुरिश एर्नाकुलम में अधिकांश विकासशील शहरों में से एक है। पुत्तन्कुरिश एर्नाकुलम सिटि के बाहरी रिंग में निहित है जो एर्नाकुलम, को विभिन्न स्थानों से लोगों को जोड़ने में अहम भूमिका निभाता है। अब सभी संभावनाओं में एक शहर में तब्दील किया जा रहा है। पुत्तन्कुरिश का मुख्यालय है सीरियन ऑर्थोडॉक्स (जैकोबाइट) चर्च।
भिक्यासैंण तहसील

जनसांख्यिकी

तहसील के अधिकार क्षेत्र में कुल ३७६ गाँव आते हैं, और २०११ की जनगणना के अनुसार इसकी जनसंख्या ७०,४८७ है।
चिकित्सीकरण

चिकित्सकीकरण (मेडिकलाइजेशन) एक ऐसी प्रक्रिया है जहाँ जीवन के अचिकित्सीय (नॉन-मेडिकल) आयामों को मेडिकल की शब्दावली के अंतर्गत देखा जाता है।
एक विस्तृत परिघटना के साथ इसे मेडीकलाइज किया जाता है, जिसमें सामान्य जीवन की घटनाएं (जीवन, मृत्यु), जैविकीय प्रक्रियाएं (वृद्धावस्था, परित्यक्तता), सामान्य मानसिक समस्याएँ (सीखना, सेक्सुअल मुश्किलें), विचलन के सभी स्वरूपों को इसमें शामिल किया गया है। विचलन के चिकित्सकीकरण की प्रक्रिया में नॉन-नोर्मेटिव्ह या नैतिक अपराध बोध की उपस्थिति (Obesity, Unattractiveness, Shortness), विश्वास (Mental disorder, Racism) और आचरण (Drinking, Gambling, Sexual Practice) इन सभी को मेडिकल अधिकार क्षेत्र के अंतर्गत सुपुर्द किया जाता है। बुरी प्रवृत्ति के मानसिकता को अनैतिकता, पाप, अपराधी के रूप में देखा जता है। इतिहास के दौर में देखे तो परिवर्तन आए हैं किन्तु वह मानवतावादी से ज्यादा चिकित्सकीकरण को पुष्ट करने वाले हैं। आज के समय में ज्यादातर विद्वान इस बात को समर्थन भी देते हैं और इसकी बढ़ोतरी से सम्मत भी है। जो इस बात से सम्मत नहीं हैं वह सवाल करते हैं कि चिकित्सकीकरण क्यों? किस दशा के लिए? और किसके साथ? और इस परिघटना का परिणाम क्या है?

पीटर कॉनराड

पीटर कॉनराड (Peter Conrad) के अनुसार 1970 के बाद, पिछले दो दशकों में सोशल मूवमेंट, इंटरेस्ट ग्रुप, अंतर-व्यावसायिक एवं संगठन का ज्यदातर झुकाव मेडिकल व्यवसाय के अध्ययन के अंतर्गत मेडीकलायजेशन की ओर बढ़ा है। यह आर्टिकल पिछले दो दशकों में आ रहे मेडीकलायजेशन के प्रक्रिया में आए बदलाओं को दर्शाता है जिसमें मेडिसिन प्रक्रिया महत्त्वपूर्ण है। लेखक ने इस आर्टिकल में विविध मामलों का उपयोग कर यह तर्क दिया है कि चिकित्सा और उसके संगठनात्मक रूप में तीन महत्त्वपूर्ण बदलाव आए हैं जो मेडीकलायजेशन की प्रक्रिया को चलायमान किए हैं: बायोटेक्नोलाजी (विशेष रूप से दवा उद्योग और आनुवंशिकी), उपभोक्ता, और प्रबंधित देखभाल(managed care). डॉक्टर द्वारपाल की तरह चिकित्सात्मक उपचार में खड़े है, परन्तु मेडीकलायजेशन के संकुचन या फैलाव में इनकी भूमिका अधीनस्थ की तरह हो गयी है। मेडीकलायजेशन अब ज्यादातर वाणिज्यिक एवं बाजार के हितों या उनके दावों-निर्माताओं( Claim-makers) द्वारा प्रेरित हो रहा है। मेडीकलायजेशन पारिभाषिकी के केंद्र में लगातार बनी रही है, लेकिन नयी फार्मास्यूटिकल एवं अनुवांशिक उपचार की क्षमता के बढ़ोतरी ने इसे नयी चिकित्सा वर्गीकरणों में वर्गीकृत कर, इन नए चालकों द्वारा चलायमान किया है। इक्कीसवी सदी में मेडीकलायजेशन के जांच के लिए समाजशास्त्रीय फोकस के साथ इसका अध्ययन करने की आवश्यकता है।
चानयू

चानयू (अंग्रेज़ी: Chanyu, चीनी भाषा: 單于, शियोंगनु भाषा: त्सनक) मध्य एशिया और चीन में शासन करने वाली बहुत-सी ख़ानाबदोश जातियों के साम्राज्यों के सर्वोच्च शासक की उपाधि हुआ करती थी। इस उपाधि का इस्तेमाल चीन के झोऊ राजवंश काल (१०४५ से २५६ ईसापूर्व) से आरम्भ होकर लगभग ८०० साल तक चला। चिन राजवंश और हान राजवंश के समकालीन शियोंगनु लोगों के लुआनदी राजपरिवार ने इसका बहुत प्रयोग किया और उस जाति में इसका प्रयोग करने वाला सर्वप्रथम शासक तूमन था। चानयू का प्रयोग समय के साथ-साथ कम अर्थ रखने लगा और छोटे-मोटे सरदार भी इसका प्रयोग करने लगे। ४०२ ईसवी के बाद इसकी बजाए सम्राटों ने ख़ागान शब्द का प्रयोग करना शुरू कर दिया।
भारत की सम्मान प्रणाली

भारत की सम्मान प्रणाली, भारतीय गणराज्य द्वारा दिए जाने वाले सम्मानों हेतु प्रयोग की जाने वाली प्रणाली है। निन्मलिखित अनेक प्रकार के पुरस्कार/ सम्मान हैं जो अलग-अलग भिन्न कारणों व परिस्थितियों के अनुसार दिए जाते हैं। भारत रत्न,परम वीर चक्र,पद्म सम्‍मान,शौर्य चक्र,अशोक चक्र इनमें से प्रमुख हैं।
बहुमत की सरकार

किसी संसदीय व्यवस्था मे संसद या विधानसभा में सबसे ज्यादा सदस्यों वाले दल के द्वारा पूर्ण बहुमत जुटाकर बनाई गई सरकार को बहुमत की सरकार कहते हैं। बहुमत के लिये जरूरी आंकणों के होने की वजह से किसी अल्पमत की सरकार की तुलना में ये सरकार ज्यादा स्थायी होती है।
बहुमत की सरकार के पास अपने प्रस्ताव पारित कराने के सबसे ज्यादा संभावनाएँ होती हैं, और इनके विधेयक कभी कभार ही सदन में हारते हैं। इसकी तुलना में एक अल्पमत की सरकार को अपने विधेयक पारित कराने और अपनी बात मनवाने के लिये लगातार साथी और विरोधी दलों से मोल-भाव करते रहना पड़ता है। ऐसे में भ्रष्टाचार की संभावनाएँ बलवती हो जाती हैं।
शब्द "बहुमत की सरकार" किसी सदन में एक से अधिक समान विचार वाले दलों के गठबंधन वाली स्थायी सरकार को भी कह सकते हैं जहाँ किसी एक के समर्थन खींचने की संभावना नगण्य हो। ऐसा उदाहरण भारत में भाजपा और शिव सेना का है जो लगभग समान विचारधारा वाले दल हैं और दशकों से विभिन्न कार्यपालिकाओं में सम्मिलित सरकार चलाते हैं। फ़िलहाल २०१४ से २०१९ के लिये भारत में नरेंद्र मोदी के नेतृत्व वाले राष्ट्रीय जनतांत्रिक गठबंधन को बहुमत मिला है और २८२ की तुलना में इनके पास लोकसभा में ३३० से ज्यादा सीटें हैं।
अन्य उदाहरण २०१०-१५ के दौरान यूनाइटेड किंगडम में मिलता है जहाँ कंज़र्वेटिव व लिबरल डेमोक्रैट दलों ने मिलकर बहुमत की सरकार चलायी। कंज़रवेटिवों ने २०१० के चुनावों में सबसे ज्यादा सीटें हासिल कीं लेकिन बहुमत की संख्या से पीछे रह गये। ऐसे में लिबरल डेमोक्रैट्स के साथ मिलकर उन्होंने हाउस ऑफ कॉमन्स में एक ठोस बहुमत की सरकार बना ली जो पांच साल की पूरी अवधि तक काम करती रही।

बाहरी कड़ियाँ

पोलैंडः दक्षिणपंथी पार्टी को 'पूर्ण बहुमत' कश्मीरः बड़ी कठिन है डगर बहुमत की
साघाटा उपज़िला

जनसांख्यिकी

यहाँ की आधिकारिक स्तर की भाषाएँ बांग्ला और अंग्रेज़ी है। तथा बांग्लादेश के किसी भी अन्य क्षेत्र की तरह ही, यहाँ की भी प्रमुख मौखिक भाषा और मातृभाषा बांग्ला है। बंगाली के अलावा अंग्रेज़ी भाषा भी कई लोगों द्वारा जानी और समझी जाती है, जबकि सांस्कृतिक और ऐतिहासिक निकटता तथा भाषाई समानता के कारण, कई लोग सीमित मात्रा में हिंदुस्तानी(हिंदी/उर्दू) भी समझने में सक्षम हैं। यहाँ का बहुसंख्यक धर्म, इस्लाम है, जबकि प्रमुख अल्पसंख्यक धर्म, हिन्दू धर्म है। राजशाही विभाग में, जनसांख्यिकीक रूप से, इस्लाम के अनुयाई, आबादी के औसतन करीब ८८% है, जबकि शेष जनसंख्या प्रमुखतः हिन्दू धर्म की अनुयाई है। यह मुख्यतः ग्रामीण क्षेत्र है, और अधिकांश आबादी ग्राम्य इलाकों में रहती है।

अवस्थिती

साघाटा उपजिला बांग्लादेश के उत्तरी सीमान्तों में स्थित, रंगपुर विभाग के गाइबान्धा जिले में स्थित है।
रितेश देशमुख द्वारा अभिनीत फ़िल्में

रितेश देशमुख एक भारतीय फ़िल्म अभिनेता है जो हिन्दी और मराठी भाषा में फ़िल्मों में अभिनय करते है। इनका जन्म १७ दिसम्बर १९७८ को महाराष्ट्र राज्य के लातूर ज़िले में महाराष्ट्र के पूर्व मुख्यमंत्री विलासराव देशमुख के घर पर हुआ था जबकि इनकी माता का नाम वैशाली देशमुख है और भाई का नाम अमित देशमुख है जो कांग्रेस के एक सदस्य है। रितेश देशमुख ने अपने फिल्मी कैरियर की शुरुआत २००३ में तुझे मेरी कसम नामक फिल्म से की थी इनके बाद इन्होंने कई बॉलीवुड की हिन्दी फ़िल्मों में अभिनय किया जबकि ये मराठी फिल्मों में भी कार्य किया करते है। अभिनेता रितेश देशमुख ने एक वर्ष में सबसे ज्यादा साल २००७ में ५ फिल्मों में किया था।
आषाढ कृष्ण एकादशी

आषाढ कृष्ण एकादशी भारतीय पंचांग  के अनुसार चतुर्थ माह की छब्बीसवी तिथि है, वर्षान्त में अभी २४४ तिथियाँ अवशिष्ट हैं।
इस्ला इन्काउआसी

इस्ला इन्काउआसी (स्पेनी: Isla Incahuasi) एक पहाड़ी भूमि का टुकड़ा है जो दक्षिण अमेरिका के बोलिविया देश में सालार दे उयुनी नामक नमक के मैदान के बीच में स्थित है। प्रागैतिहासिक काल में, जब यह मैदान एक झील हुआ करती थी, इस्ला इन्काउआसी उस झील में एक द्वीप था। प्रशासनिक रूप से यह बोलिविया के पोतोसी विभाग में स्थित है। इस मैदान में ऐसे और भी 'द्वीप' हैं, मसलन पास का इस्ला देल पेस्कादो।

नामोत्पत्ति

'इस्ला' का अर्थ स्पेनी भाषा में 'द्वीप' होता है। 'इन्का' से तात्पर्य दक्षिण अमेरिका के ऐतिहासिक इन्का समुदाय का है। 'उआसी' का अर्थ स्थानीय केचुआ भाषा में 'घर' होता है। यानि 'इस्ला इन्काउआसी' क मतलब 'वह द्वीप जो इन्काओं का धर है' होता है।
अम्लीय वर्षा

अम्लीय वर्षा (Acid rain ), प्राकॄतिक रूप से ही अम्लीय होती है। इसका कारण यह है कि पॄथ्वी के वायुमंडल में सल्फर डाइआक्साइड और नाइट्रोजन ऑक्साइड जल के साथ क्रिया करके नाइट्रिक अम्ल और गंधक का तेजाब बन जाता है, 
अम्लवर्षा में अम्ल acid  दो प्रकार के वायु प्रदूषणों से आते हैं : SO₂ और NO₂, ये प्रदूषक प्रारंभिक रूप से कारखानों की चिमनियों, बसों व स्वचालित वाहनों के जलाने से उत्सर्जित होकर वायुमंडल में मिल जाते है। अमल वर्षा केंद्र मानचेस्टर है

अम्लवर्षा के दुष्परिणाम निम्न है

अम्लवर्षा के कारण जलीय प्राणियों की मृत्यृ खेंतो और पेड़-पौधों की वृद्धि में गिरावट, तांबा और सीसा जैसे घातक तत्वों का पानी में मिल जाना, ये सभी दुष्परिणाम देखे जा सकते है। जर्मनी व पश्चिम यूरोप में जंगलो के नष्ट होने का कार्य भी अम्लवर्षा ही है। मनुष्यों पर भी इसका परिणाम गंभीर होता है।

समस्या का समाधान

इस समस्या का समाधान एक ही प्रकार से संभव है। इसके लिये घातक वायु और पदार्थ के स्रोत जहाँ से ये प्रदूषक उत्पन्न हो रहे हैं, उनकों वहीं पर नियंत्रित करना और वे सभी व्यक्ति और संस्थाएं जो इस विषय पर कार्यरत है उन्हें सारी जानकरी देना है।
निर्जन द्वीप

निर्जन द्वीप (desert island, uninhabited island) ऐसा द्वीप होता है जहाँ कोई मनुष्य नहीं रहते।
मिज़ोरम राज्य विधानसभा चुनाव, २०१३

मिज़ोरम राज्य विधानसभा चुनाव, 2013 भारतीय राज्य मिज़ोरम में २५ नवम्बर २०१३ को हुये विधान सभा चुनाव हैं जिसमें मिज़ोरम की ४० विधानसभा सीटों पर कुल ६,९०,८६० मतदाता थे। यहाँ मतगणना ९ दिसम्बर २०१३ को हुई। इनमें कांग्रेस पार्टी विजयी रही।
दि शील्ड (पेशेवर कुश्ती)

वर्ण

शील्ड ने अपने अस्तित्व की शुरुआत से अपने इरादों को "अन्याय" के रूप में मान लिया था। वे प्रत्येक सदस्य अपनी अपनी शैली के साथ काले रंग की पोशाक (सुरक्षात्मक निहित सहित) के लिए भी जाना जाता था, उनकी लाइव आइडर्स और उनके ट्रेडमार्क प्रोमो के माध्यम से अंगूठी तक पहुंचने की प्रवृत्ति, जो कि एक हाथी कैमकॉर्डर का उपयोग करने वाला पहला व्यक्ति परिप्रेक्ष्य। वे एक ऐसा समूह थे जिसमें उत्कृष्ट टीम वर्क और टीम की भलाई के लिए व्यक्तिगत रूप से खुद को बलिदान करने की इच्छा थी, जिसने अपने विरोधियों को अपनी टीम के सदस्यों को अक्षम करने के बाद बेहतर संख्या में जीत हासिल की शील्ड ने अपने भाषण के दौरान डब्ल्यूडब्ल्यूई को अपने "यार्ड" के रूप में संदर्भित किया और इसे "द हॉंड्स ऑफ जस्टिस" कहा जाता है।
अपने व्यक्तिगत वर्णों के लिए:
डीन एम्ब्रोज - समूह का "वास्तविक नेता" और "मुखपत्र" निभाया। एम्ब्रोस की भूमिका को "समूह के अधिक मुखर नेता" के रूप में वर्णित किया गया था और फिर 2013 के मध्य में मौखिक रूप से अभिमानी बनने के लिए झुकाया गया था। डब्ल्यूडब्ल्यूई ने एम्ब्रोस के चरित्र को "थोड़ी देर" और "जंगली" के रूप में वर्णित किया।
रोमन रीगन - डब्लूडब्लूई द्वारा "पावरहाउस" और द शील्ड की "भारी हिट" के साथ-साथ "असाधारण एथलीट" के रूप में स्थापित किया गया था। शासनकाल में शिल्ड सदस्यों के कम से कम बातूनी के रूप में उल्लेख किया गया था। 2013 के मध्य में, शासन के चरित्र को बेहद आत्मविश्वास और "शांत ताकत" के साथ नेतृत्व के स्रोत बनने के रूप में वर्णित किया गया था।
सेठ रोलिंस - एक "अराजक" अंगूठी शैली के रूप में वर्णित किया गया था। 2013 के मध्य में, उन्हें "शीट की सहायता करने के लिए" निकला हुआ, गर्म-सिर जो पागल चीज़ों को कर देगा "के रूप में वर्णित किया गया था। 2014 में, रोलिंस ने "द ऐयरियलिस्ट" और "आर्किटेक्ट" द शील्ड के लेबल प्राप्त किए। जबकि चरित्र के बाहर, रोलिंस ने "द आर्किटेक्ट" मॉनीकर को बताया कि उनके कुश्ती मैचों या स्टोरीलाइनों के लिए "ब्लूप्रिंट के साथ आने" में उनका "सेरेब्रल दृष्टिकोण" था।
चरित्र के बाहर, समूह ने डब्ल्यूडब्ल्यूई ट्रेनर और निर्माता जॉय मर्करी को गुरु के रूप में श्रेय दिया।
पूर्वजगत बंदर

लक्षण

पूर्वजगत बंदर मध्यम से बड़े आकार के होते हैं। इनमें से कुछ कोलोबस बंदरों जैसे वृक्षों पर रहने वाले और कुछ बाबूनों जैसे अधिकतर धरती पर घूमने वाले होते हैं। सबसे छोटी जाति टैलापोइन है, जिसकी बिना-पूँछ की लम्बाई ३४-३७ सेंटीमीटर की और वज़न केवल ७०० ग्राम से लेकर १.३ किलोग्राम के बीच होता है। सबसे बड़ा पूर्वजगत बंदर मैन्ड्रिल जाति का नर है जो ७० सेमी लम्बा और ५० किलोग्राम तक के भार का होता है।
देखने में पूर्वजगत बंदर कपियों से अलग होते हैं क्योंकि जहाँ कपियों की कोई विशेष दुम नहीं नहीं होती वहाँ अधिकतर पूर्वजगत बंदरों की स्पष्ट पूँछ होती है। लेकिन यह नवजगत बंदरों से भी अलग दिखते हैं क्योंकि अधिकतर नवजगत बंदरों की परिग्राही पूँछ होती है (यानि वे अपनी पूँछ से डालियाँ या अन्य चीज़ें पकड़ सकते हैं) जबकि पूर्वजगत बंदरों की दुमों में यह क्षमता नहीं होती। पूर्वजगत और नवजगत बंदरों के दाँतो की संख्या बराबर होती है लेकिन इनके दाँतो का अकार अलग-अलग है। इनकी नासिकाओं में भी अंतर है - नवजगत बंदरों की नासिकाएँ नीचे की ओर खुलती हैं जबकि पूर्वजगत बंदरों की दाई-बाई ओर।
२५३८ ईसा पूर्व

२५३८ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से २५३८ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
इस्साक

कहानी

यह बनारस के दो भू-माफियाओं; कश्यप और मिश्रा पर आधारित कहानी है। उनके पास जमीन पर नियंत्रण हासिल करने और इस पर क्रूरता से लड़ने के लिए गला काटने की प्रतियोगिता है।

कहानी

मनीष तिवारी द्वारा निर्देशित विलियम शेक्सपियर के रोमियो और जूलियट के इस मूल भारतीय रूपांतरण में, हम देखते हैं कि कहानी बनारस और उसके पड़ोसी क्षेत्रों में फैलती है जो शहरी अभिजात वर्ग द्वारा नियंत्रित बालू माफियाओं द्वारा हिंसा की गवाह हैं और नक्सली सेनाओं द्वारा समान रूप से हिंसक प्रतिशोध। बालू माफिया दो प्रभावशाली बनारसी परिवारों, कश्यप और मिश्रा द्वारा चलाए जाते हैं, जो एक-दूसरे के साथ क्रूर झगड़े में हैं। कश्यप की पहली पत्नी से एक 18 वर्षीय, सुंदर और मासूम बेटी बच्ची है, बच्ची की भूमिका अमायरा दस्तूर ने निभाई है, जो इस फिल्म में अपनी शुरुआत करती है। दूसरी ओर, मिश्रा का बेटा राहुल (प्रतीक द्वारा अभिनीत) एक अच्छा दिखने वाला किशोर है, जो अपनी पृष्ठभूमि के एक लड़के के लिए पूर्वानुमानित रुचियों वाला है - लड़कियां और बंदूकें! चीजें बदल जाती हैं जब लड़ाई कठिन और सुख चाहने वाले राहुल और रोमांटिक अभी तक सिर मजबूत बच्ची प्यार में पड़ जाते हैं। परिणामों की उपेक्षा करते हुए, युवा प्रेमी अपने दिल के हुक्मरानों के साथ आगे बढ़ते हैं जो एक उच्च ऑक्टेन एक्शन से भरपूर नाटक है।

विपणन

टीवी धारावाहिक अमिता का अमित में फिल्म का प्रचार किया गया था। निर्माताओं ने मुंबई के प्रमुख मॉल में बनारसी पान के माध्यम से फिल्म का प्रचार किया।

साउंडट्रैक

सचिन–जिगर ने गाने तैयार किए जबकि बैकग्राउंड स्कोर प्रशांत पिल्लई ने तैयार किया था।
भारत का विदेश व्यापार

इतिहास

प्राचीन काल से भारत विश्व के सुदूर भागों से व्यापार करता रहा है। प्राचीन काल से मसालों और इस्पात का निर्यात होता रहा है। रोम के भारत से व्यापारिक सम्बन्ध थे। 
वास्को डि गामा १४९८ में कालीकट पहुँचा था। उसकी इस यात्रा से पुर्तगाल को इतना लाभ हुआ कि अन्य यूरोपीय भी यहाँ से व्यापार करने को आतुर हो गये। भारतीय व्यापारियों ने १७४५ के पहले अजरबैजान के बाकू के पास एक अग्नि मंदिर का निर्माण किया था।
अनुभव (1971 फ़िल्म)

संक्षेप

मीता (तनुजा) व अमर सेन (संजीव कुमार) की शादी के कई साल हो गए पर उनके बच्चे नहीं हुए| अमर को दफ्तरी काम के कारण उन्हें कम समय साथ बिताने मिलता है। एक दिन मीता घर की ज़िम्मेदारी अपने हाथ लिए हरी (ए के हंगल) को छोड़ बाकी नौकरों को छुट्टी देती है। इस तरह उन्हें कुछ समय साथ बिताने मिलता है। इस बीच मीता का पुराना प्रेमी शशिभूषण (दिनेश ठाकुर) उनके जीवन व अमर के दफ्तर में काम पर आजाता है। कहानी के शेष भाग में यह दिखाया गया है के इन परिस्थितियों में अमर और मीता अपनी गृहस्थ जीवन किस तरह सुधारते है।
जैलप

जैलप (Jalap) मेक्सिको में उत्पन्न होनेवाली एक लता, एक्सोगोनियम जैलपा (Exogonium Jalapa), की जड़ को कहते हैं। यह भारत, लंका आदि में भी उपजाई जाती है। जड़ को पीसकर हलके बादामी रंग का चूर्ण तैयार किया जाता है। जैलप में एक प्रकर की राल होती है। इसका रेचक (exhaust) प्रभाव इसी राल के कारण होता है।
चिकित्सा में य 17वीं शताब्दी से प्रयुक्त हो रहा है। यह बड़ा प्रबल रेचक है। मात्रा अधिक हो जाने पर बहुत अधिक दस्त आ जाते हैं तथा स्थिति चिंताजनक हो सकती है।
इसका चूर्ण प्राय: एक ग्राम की मात्रा में दिया जाता है।
जैलप की राल भूरे लाल रंग के चमकदार थक्कों अथवा भूरे चूर्ण के रूप में मिलती है। इसका स्वाद तीक्ष्ण होता है। राल प्राय: 125 मिलीग्राम की मात्रा में दी जाती है।
२२७९ ईसा पूर्व

२२७९ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से २२७९ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
दाहिरपुर, दिल्ली

दाहिरपुर, दिल्ली दिल्ली का एक आवासीय क्षेत्र है।
भारती सिंह

करियर

भारती स्टार वन पर आने वाले द ग्रेट इंडियन लाफ्टर चेलेंज (सीज़न 4)
की दूसरी रनर अप रहीं, जहाँ इनकी स्टैंड अप कॉमेडी के काल्पनिक पात्र लल्ली
की काफी प्रशंसा हुई। वह एक प्रतियोगी के रूप में कॉमेडी सर्कस की 2010
की सीरीज कॉमेडी सर्कस के सुपरस्टार्स और कॉमेडी सर्कस का जादू में भी 
उपस्थित हुईं ,और 2011 में जुबली कॉमेडी सर्कस, कॉमेडी सर्कस के तानसेन
और कॉमेडी सर्कस का नया दौर में भी भाग लिया जो  सोनी एंटरटेनमेंट टेलिविज़न
पर प्रसारित हुआ। 
और 2011 में स्टार प्लस पर प्रसारित टीवी सीरीज प्यार में ट्विस्ट में भी अभिनय 
किया , इसके अतिरिक्त सेलेब्रिटी डांस रीयलिटी शो झलक दिख ला जा 5 (2012)
में भी एक प्रतियोगिता के तौर पर आयीं। 2012 में इन्होने एक टेलिविज़नशो
सौ साल सिनेमा के भी होस्ट किया। मास्टर शेफ़ में ये अतिथि के तौर भी आयीं।नच बलिए 6 में भी अतिथि के तौर पर आईं।
ये सालों से स्टैंड अप एक्ट कर रहीं हैं ,और पिस्टल व तीरंदाजी में राष्ट्रीय स्टार
की खिलाड़ी भी रहीं हैं।
फुलवारी

जिस उद्यान में केवल पुष्प हो उसे फुलवारी कहते है। राजा जनक के फुलवारी में हर प्रकार के फूल थे। और उनके बाग में बारहों मास वसन्त विराजता था।
बिश्वम्भरपुर उपज़िला

जनसांख्यिकी

यहाँ की आधिकारिक स्तर की भाषाएँ बांग्ला और अंग्रेज़ी है। तथा बांग्लादेश के किसी भी अन्य क्षेत्र की तरह ही, यहाँ की भी प्रमुख मौखिक भाषा और मातृभाषा बांग्ला है। बंगाली के अलावा अंग्रेज़ी भाषा भी कई लोगों द्वारा जानी और समझी जाती है, जबकि सांस्कृतिक और ऐतिहासिक निकटता तथा भाषाई समानता के कारण, कई लोग सीमित मात्रा में हिंदुस्तानी(हिंदी/उर्दू) भी समझने में सक्षम हैं। यहाँ का बहुसंख्यक धर्म, इस्लाम है, जबकि प्रमुख अल्पसंख्यक धर्म, हिन्दू धर्म है। सिलेट विभाग में, जनसांख्यिकीक रूप से, इस्लाम के अनुयाई, आबादी के औसतन करीब ८८% है, जबकि शेष जनसंख्या प्रमुखतः हिन्दू धर्म की अनुयाई है। यह मुख्यतः ग्रामीण क्षेत्र है, और अधिकांश आबादी ग्राम्य इलाकों में रहती है।

अवस्थिती

बिश्वम्भरपुर उपजिला बांग्लादेश के पूर्वी सीमान्त में स्थित, सिलेट विभाग के सुनामगंज जिले में स्थित है।